**DOROTEA BUNTAK: INTEGRACIJA UMJETNIČKIH PODRUČJA DRAMSKIM ODGOJEM (2021.)**

**Sažetak**

Nastava umjetničkih područja koji su obuhvaćeni nastavnim predmetima Hrvatskoga jezika, Likovne kulture i Glazbene kulture u osnovnoj školi treba staviti učenike u središte procesa učenja. Primjena različitih suvremenih nastavnih strategija, metoda i tehnika učitelju omogućuje kreativno oblikovanje nastave, a učeniku siguran prostor u kojem se može eksperimentirati i istraživati izražavanje osjećaja, misli i stavova. Svoje mjesto u poučavanju usmjerenom na učenika pronalazi i dramski odgoj. Na početku rada govori se općenito o integriranom poučavanju i dramskom odgoju. Navode se dramske aktivnosti koje se primjenjuju u nastavnom procesu. U nastavku rada navedeni su prijedlozi metodičkih scenarija za integrirano poučavanje nastavnih predmeta Hrvatski jezik, Likovna kultura i Glazbena kultura koji u sebi sadržavaju razne dramsko-pedagoške metode s ishodima aktivnosti. Prijedlozi metodičkih scenarija provedeni su s učenicima od prvog do četvrtog razreda osnovne škole s osvrtom na autoričinu provedbu te osvrtom i analizom anketa ostalih učitelja i učenika koji su provodili metodičke scenarije.

**Ključne riječi:** nastava, integracija, umjetnička područja, dramski odgoj, prijedlozi metodičkih scenarija